Ìsola ëd Maréttimo

L'ìsola ëd Maréttimo a fa part ëd l'arsipélagh ëd j'Égadi.

A l'ha na surfassa ëd 12 km² e na popolassion d'anviron 600 abitant.

 Geografìa 
L'ìsola ëd Maréttimo as treuva a òvest dla Sicilia; a dista 25 km da Favignana e 37 km da Tràpani.

A l'é l'ìsola pì periférica ëd l'arsipélagh e ëdcò cola ch'a riva a l'autëssa pì granda: 884 méter al Pizzo Falcone.

Arlongh soe coste as treuvo le fiamenghe balme dël Gamel, dla Bombarda e dël Presepi.

 Stòria 
Già conossùa ant l'antichità con ël nòn d'Hiera, a l'é stàita tant temp possediment ëd j'àrabo, ch'a n'han anfluensane le costume alimentar, j'espression dialetaj e la tipologìa dle costrussion.

 Aministrassion 
Maréttimo a fa part ëd la comun-a ëd Favignana, an provincia ëd Tràpani. 

Isolaedmarettimo